INGOSI: UJehova akahlakaniphile kahle | News24INGOSI: UJehova akahlakaniphile kahle2017-03-28 12:33Durban - Ngike ngathi gozololo, ngahlala ehlane ngisesiguqweni sokufuna uJehova kodwa asitholananga. Ngizwe kuthiwa ubesematasa ngendaba yomhlaba waseSouth Africa okumanje usasezandleni zabacindezeli.Phakathi kwezinye zezinto engizizamile ukuhlangana noJehova ukuze sibonisane njengamadoda ukuvakashela elinye lamabandla asindisiwe ngoba ngizwe kuthiwa uJehova wakhona uhamba ngezinyawo.Ekufikeni kwami ngazibonela uMfundisi ehla enyuka kukhona nezinceku zakhe ebezilokhu zimlandela ngemumva zimsula umjuluko ngenkathi eshumayela.Yanginenga ke lento yokuthi kukhona abantu abayela ukuyosulana nekhanda lenye indoda esontweni, basonte nini? Lomfundisi ke ubevule incwadi yeziKronikile isahluko sesibili ivesi lesikhombisa kuya kweleshumi nambili. (2 Chronicles v7-10).Kafushane le ncwadi ithi uJehova wanika inkosi uSolomoni ithuba lokucela noma yini. Kodwa uSolomoni kunokucela “noma yini” wacela i-wisdom ne-knowledge.Ngibhala ngesingisi ngoba ngesaba ukuphanjwa isiNgisi ngitolike okungekho. UJehova wayesethi kuSolomoni, ngoba “uhlakaniphile” awucelanga umcebo nokunye okuningi kwasemhlabeni ngizokunika i-wisdom ne-knowledge ebese ngikubhansela ngomcebo nakho konke okunye obungakucelanga.Intsumayelo ibigxile lapho.OLUNYE UDABA: INGOSI: Kuyoba kubi impela uma umama wosana ebemdibi munye nezigebenguNjengengqapheli ezigcobile ngiyaye ngiyijombe imigoqwane ngeqele ngale ngoba njalo kuhlezi kukhona esifihlelwa kona.Uma uqhubeka nalesahluko kuyavela ukuthi Inkosi uSolomoni yaba ngehlakaniphile ngampela yaba nomcebo nemfuyo eningi. Yona nesizwe sayo kwaba yizwe lenala nomcebo.Iqhuba ithi inkosi uSolomoni yathatha abafazi abangamakhulu ayisikhombisa (700) kanye nomakhwapheni abangamakhulu amathathu (300) nokwanenga uJehova.Kanti lo Jehova akasile yini? Akuyena yini owanika lo muntu isiphiwo sobuhlakani? Liqhuba lithi izwi uJehova wanengwa ukuthi uSolomoni ‘kulesi spani’ sakhe sabafazi wathatha nabafazi bezizwe (foreign women) abafika nezinkolo zabezizwe kuSolomoni.Akasile ngampela uJehova, ufike enze into, ithi mibheda angazigxeki yena ahlale nje emsulwa ebese ejaha ukuqalekisa abantu.Yamnenga uJehova lento yokuthi uSolomoni amuphe ukuhlakanipha ebese angakwazi ukukusebenzisa ubuhlakani nokuqonda ukuthi uJehova akabathandi abafazi bezizwe!
